જાગાવર ચૌધરી(સની દેઓલ) એક્સ આર્મી ઓફિસર છે, જેને સેલ્ફી લેવી ખૂબ પસંદ છે. વિનય શર્મા(બોબી દેઓલ) એક નિષ્ફળ સ્કૂલ ટીચર છે, જે વાક્ય બોલતા-બોલતા વચ્ચેથી જ આગળની વાત ભૂલી જાય છે. અર્જુન સિંહ(શ્રેયસ તલપડે) રિકવરી એજન્ટ છે. નસબંધીને પ્રમોટ કરતા પોસ્ટર પર આ ત્રણેયની તસવીર લાગતા તેમના જીવનમાં એક પછી એક નવી મુસીબતો સર્જાય છે. આ જાહેરાતને કારણે જાગાવરની બહેનના લગ્નમાં બાધા આવે છે, વિનયને તેની પત્ની ડિવોર્સ નોટિસ ફટકારે છે અને અર્જુનનું મેરેજ પ્રપોઝલ રિજેક્ટ થઇ જાય છે. પોતાના જ ગામમાં આ ત્રણેય પુરૂષો મજાકનો વિષય બની જાય છે અને તેમને સતત અપમાન સહન કરવાનો વારો આવે છે. આથી આ ત્રણેય મળીને એ વ્યક્તિને શોધવાનું નક્કી કરે છે, જેને કારણે તેમના જીવન ઉપરતળે થઇ ગયા છે.